ddrg/super_eurlex huggingface dataset:
(92)

Komissio haluaa tässä yhteydessä myös todeta, että se on aloittanut perustamissopimuksen 88 artiklan 2 kohdassa tarkoitetun muodollisen tutkintamenettelyn sen jälkeen, kun Espanja oli ilmoittanut aikovansa myöntää tukea Maltacarrión S.A. -nimiselle mallastamolle (32). Menettely on aloitettu samoista syistä kuin käsiteltävänä olevassa tapauksessa, toisin sanoen siksi, että ei ole voitu sulkea pois liikakapasiteetin mahdollisuutta mallasmarkkinoilla. Menettelyn aloittamisen jälkeen Espanja on vetänyt takaisin kyseistä tukea koskevan ilmoituksensa.
(1)

Euroopan yhteisön perustamissopimuksen 87 ja 88 artiklan soveltamisesta työllisyystukeen 12 päivänä joulukuuta 2002 annetun komission asetuksen (EY) N:o 2204/2002 (1), Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 (2) ja Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 (3) voimassaoloa on pidennetty 30 päivään kesäkuuta 2008 saakka asetusten (EY) N:o 2204/2002, (EY) N:o 70/2001 ja (EY) N:o 68/2001 muuttamisesta niiden soveltamisajan pidentämiseksi 20 päivänä joulukuuta 2006 annetulla komission asetuksella (EY) N:o 1976/2006 (4).
(49)

Tämän tutkimuksen perusteella määräyksellä kielletään fluorattuja kaasuja sisältävien uusien tuotteiden tuonti, myynti ja käyttö 1 päivästä tammikuuta 2006 alkaen. Poikkeuksia on myönnetty runsaasti. Kieltoa ei sovelleta tiettyihin tuotteisiin ja laitteisiin, tai niille voidaan myöntää poikkeus tietyin ehdoin. Kiellon alkamista on myös tietyissä tapauksissa aikaistettu tai lykätty. Määräyksen liitteessä I olevat poikkeukset koskevat eräitä pitkälle erikoistuneita sovelluksia (esim. lääketieteelliset aerosolit, laboratoriovälineet). Tavallisempien sovellusten osalta ne perustuvat järjestelmissä käytettyjen kasvihuonekaasujen määriin, joiden perusteella on vapautettu esimerkiksi jäähdytyslaitteet, lämpöpumput ja ilmastointilaitteet, joiden kylmäainetäytös on 0,15–10 kilogrammaa, samoin kuin lämmön talteen ottamiseen tarkoitetut jäähdytysjärjestelmät, joiden kylmäainetäytös on enintään 50 kilogrammaa. Laivoihin ja sotilaskäyttöön tarkoitetut tuotteet samoin kuin SF6:n käyttö korkeajänniteyksiköissä on myös vapautettu määräyksen soveltamisesta.
1.5.1.

Kun jäsenvaltio ilmoittaa asetuksen (EY) N:o 2006/2004 5 artiklan 1 kohdan mukaisesti komissiolle ja muille jäsenvaltioille sen elimen nimen, jonka se on nimennyt kyseisen asetuksen 4 artiklan 2 kohdan toisen virkkeen mukaisesti ja jonka oikeutetun edun mukaista on, että yhteisön sisäiset rikkomukset lopetetaan tai kielletään, sen on täsmennettävä, mitä tutkinta- ja täytäntöönpanovaltuuksia kyseiselle elimelle on myönnetty.
(14)

Maailmassa tuotetaan kolmea päälaatua, joista tavallisin on monolaatua oleva penta. Muut kaksi laatua ovat tekninen laatu ja nitrauslaatu. Laatuluokka riippuu puhtausasteesta, joka määrittyy mono- ja dipentaerytriolipitoisuuden mukaan. Esimerkiksi pentan mono-laadussa monopentaerytriolipitoisuus on 98 prosenttia ja teknisessä laadussa 87. Tutkimukset ovat osoittaneet, että tuotantoprosessi on tavallisimmilla pentalaaduilla suurelta osin sama, ja näin ollen tuotantokustannusten on todettu olevan samat kaikilla eri laaduilla. Lisäksi havaittiin, että kaikilla laaduilla on samat kemialliset ja fyysiset perusominaisuudet ja että niitä käytetään periaatteessa samoihin tarkoituksiin.
(4)

Montrealin pöytäkirjan osapuolten päätöksessä XV/8 sallitaan tuotanto ja kulutus, joka on tarpeen Montrealin pöytäkirjan liitteissä A, B ja C mainittujen valvottavien (ryhmissä II ja III lueteltujen) aineiden välttämättömiin laboratorio- ja analyysikäyttötarkoituksiin, jotka on lueteltu osapuolten seitsemättä kokousta koskevan kertomuksen liitteessä IV, ellei osapuolten kuudetta kokousta koskevan kertomuksen liitteessä II ja Montrealin pöytäkirjan osapuolten päätöksissä VII/11, XI/15 ja XV/5 asetetuista edellytyksistä muuta johdu. Montrealin pöytäkirjan osapuolten päätöksessä XVII/10 sallitaan tuotanto ja kulutus, joka on tarpeen Montrealin pöytäkirjan liitteessä E mainitun valvottavan aineen (metyylibromidi) laboratorio- ja analyysikäyttötarkoituksiin.
(82)

Edellä mainitussa CPB-raportissa todettiin, ettei löytynyt merkkejä, joiden perusteella olisi kyseessä ”a substantial geographical or social digital divide in the Netherlands. Broadband is available in almost all regions. Most consumers can choose between roughly 80 Internet subscriptions in densely populated areas and between approximately 30 in remote areas” [Alankomaiden merkittävä maantieteellinen tai yhteiskunnallinen digitaalinen kahtiajako. Laajakaistayhteydet ovat saatavana lähes kaikilla alueilla. Useimmat kuluttajat voivat valita haluamansa noin 80 Internet-yhteydestä tiheään asutuilla alueilla ja noin 30 vaihtoehdosta syrjäisemmillä alueilla]. Raportissa tunnustetaan kylläkin, että kyseessä saattaa olla yhteiskunnallinen kahtiajako (vanhemmat henkilöt ovat aliedustettuina laajakaistan käytössä), mutta kysyntään liittyvien toimenpiteiden, esimerkiksi tiedotuskampanjoiden avulla näitä ihmisiä voidaan myös helposti kannustaa käyttämään Internetiä (35).
(21)

Komissiolle on ilmoitettu T&K-puitteiden voimaantuloon jälkeen lukuisista tuista, jotka on myönnetty ennakkona, joka on maksettava takaisin, jos tutkimustoiminta on tuloksellista. Komissio on kehittänyt näiden tapausten myötä käytännön, jota se soveltaa T&K-puitteiden 5.6 kohdan tulkinnassa. (5)
(66)

Lopuksi komissio huomauttaa, että vakiintuneen oikeuskäytännön mukaan sosioekonomisia tekijöitä (kuten alueen työllisyys) ei oteta huomioon markkinataloudessa toimivan velkojan periaatetta sovellettaessa (11). Tähän kuuluu oletus tulevista verotuloista. Verovirastoa ei voida verrata kaupalliseen yhteistyökumppaniin, kuten alihankkijaan, joka on edunsaajan velkoja. On tärkeää huomata, että alihankkijan ja valtion saatavat poikkeavat luonteeltaan täysin toisistaan. Koska alihankkijan suhteet maksukyvyttömään yritykseen perustuvat sopimukseen, poikkeuksellisissa tapauksissa se voi todellakin kärsiä liikekumppanin menetyksestä. Mikäli maksukyvytön yritys asetetaan selvitystilaan, on alihankkijan löydettävä uusi asiakas tai tehtävä sopimus uuden omistajan kanssa. Riski on suurempi silloin, kun alihankkijan riippuvuus maksukyvyttömästä yrityksestä on huomattava. Sen sijaan valtion suhteet maksukyvyttömään yritykseen perustuvat julkisoikeuteen eivätkä siksi riipu osapuolten tahdosta. Kuka tahansa uusi omistaja, joka ottaisi haltuunsa selvitystilaan asetetun yrityksen omaisuuden, joutuisi automaattisesti maksamaan veroja. Lisäksi valtio ei ole koskaan riippuvainen yhdestä veronmaksajasta. Mikä tärkeintä, veroja kerätessään valtio ei tavoittele voittoa eikä toimi kaupallisella pohjalta eikä kaupallisin motiivein. Sen vertaaminen liikekumppaniin ei ole sen vuoksi perusteltua.
(21)

Komissiolle on ilmoitettu T&K-puitteiden voimaantuloon jälkeen lukuisista tuista, jotka on myönnetty ennakkona, joka on maksettava takaisin, jos tutkimustoiminta on tuloksellista. Komissio on kehittänyt näiden tapausten myötä käytännön, jota se soveltaa T&K-puitteiden 5.6 kohdan tulkinnassa (6).
(9)

Ilmoitettu keskittymä vaikuttaa loppukäyttäjille tarjottujen matkaviestintäpalvelujen markkinoihin, joilla neljällä yrityksellä on 2G/GSM- ja 3G/UMTS-tekniikkaan perustuvat matkaviestinverkot ja yhdellä yrityksellä (Hutchison, ”H3G”) vain 3G/UMTS-verkko. Nämä viisi verkko-operaattoria tarjoavat asiakkailleen monenlaisia palveluja. Sulautuman jälkeen uuden yrityksen T-Mobile/tele.ringin markkinaosuus kasvaisi tasolle (noin [30–40] (3) prosenttia liikevaihdosta tai asiakkaista riippuen), joka olisi samaa suuruusluokkaa kuin vakiintuneen toiminnanharjoittajan Mobilkomin (4) markkinaosuus. Kaksi muuta yritystä olisivat sijoilla kolme ja neljä (ONEn markkinaosuus olisi noin [10–20] * prosenttia ja H3G:n [0–10] * prosenttia). Riippumattomilla palveluntarjoajilla on vähäinen markkina-asema Itävallassa. ONEn halvemman tavaramerkin YESSS!:in markkinaosuus on erittäin pieni eikä sen voida katsoa kilpailevan samalla tasolla muiden operaattorien kanssa, koska sen tarjoama palveluvalikoima on rajoitettu.
(8)

Keskittymä merkitsisi vakiintuneen operaattorin tärkeimmän kilpailijan häviämistä markkinoilta. Mikään muu yhtiö ei myöskään kykenisi saamaan aikaan yhtä suurta kilpailupainetta kuin GDF. GDF:n huomattavien markkinaosuuksien voidaan katsoa johtuvan tietyistä vahvuuksista ja eduista, joita kyseisellä yhtiöllä on ja joita millään uudella kilpailijalla ei olisi samassa mittakaavassa. Sen lisäksi, että kyse on suuren naapurimaan vakiintuneesta operaattorista, jolla on käytettävissään laajat ja monipuoliset kaasuvarat ja erityisesti runsaasti nesteytettyä maakaasua, GDF:llä on etuoikeus H-kaasun varastointiin Belgiassa, sillä on L-kaasun varastointikapasiteettia Ranskassa lähellä Belgian rajaa, se on yksi tiettyjen Belgian kautta kulkevien kaasuputkien omistajista ja käyttää yhteistä määräysvaltaa joissakin verkon syöttökohdissa niihin tekemiensä kapasiteettivarausten perusteella. Esimerkiksi L-kaasun toimitusten osalta on todettava, että Belgian markkinoille tulevat uudet kilpailijat, kuten Nuon ja Essent, voivat hankkia L-kaasua vain Suezilta ja GDF:ltä, jotka ovat tehneet pitkäaikaiset sopimukset […] (3):n kanssa tämän koko viennistä Belgiaan ja Ranskaan.
(9)

Huomioon otettavia parametrejä ovat tärkeimpien toimijoiden markkinaosuus tietyillä markkinoilla ja markkinoiden keskittymisaste. Mitattiinpa Danmark Postin markkinaosuutta liikevaihdon tai lähetysmäärän perusteella, saatujen tietojen mukaan se vaihtelee kullakin kuudesta eri markkinasta alle 1 prosentista (4) 35–40 prosenttiin (5), nämä ovat hyväksyttäviä tasoja, kun huomioon otetaan myös näiden markkinoiden keskittymisaste. Post Danmark on suurin yksittäinen toimija näistä markkinoista ainoastaan kahdella eli kotimaan pakettipalvelujen markkinoilla ja kotimaan kuriiri- ja pikalähetyspalvelujen markkinoilla (6). Post Danmarkin kahdella suurimmalla kilpailijalla on näillä molemmilla markkinoilla yhteensä vähintään yhtä suuri markkinaosuus kuin Post Danmarkilla (7). Markkinoilla, joilla Post Danmarkilla ei ole suurinta markkinaosuutta, sen kahdella suurimmalla kilpailijalla on yhteenlaskettuna monta kertaa suurempi markkinaosuus kuin Post Danmarkilla (8). Näitä seikkoja olisi pidettävä merkkinä siitä, että toimintaan kohdistuu suoraa kilpailua.
(1)

Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun neuvoston asetuksen (EY) N:o 2371/2002 28 artiklan 3 ja 4 kohdan yksityiskohtaisista soveltamissäännöistä 7 päivänä heinäkuuta 2006 annetun komission asetuksen (EY) N:o 1042/2006 (2) 6 artiklan 2 kohdassa säädetään, että komissio laatii jäsenvaltioiden antamien ilmoitusten perusteella 31 päivään joulukuuta 2006 mennessä luettelon yhteisön tarkastajista, tarkastusaluksista ja tarkastukseen käytettävistä ilma-aluksista sekä muista tarkastuskeinoista, joilla on lupa suorittaa asetuksen (EY) N:o 2371/2002 28 artiklan 4 kohdan mukaiset tarkastukset.
(26)

Erittäin puhtaan nikkelin markkinoille pääsylle on merkittäviä esteitä, joista osoituksena on erityisesti se, että markkinoille ei ole tullut yhtään uutta yritystä ainakaan kymmeneen vuoteen. New Incon tuleviin toimintatapoihin potentiaalisten kilpailijoiden suunnalta kohdistuva paine on sen vuoksi todennäköisesti minimaalinen. Sulautuman tuloksena New Inco kykenee korottamaan yksipuolisesti erittäin puhtaan nikkelin hintoja. Tämä on erittäin todennäköistä erityisesti siksi, että erittäin puhtaan nikkelin kysyntä on voimakkaassa kasvussa ja sen tarjontatilanne on äärimmäisen kireä muiden toimittajien kapasiteettiongelmien vuoksi.
(15)

SVT on Ruotsin suurin julkisen palvelun televisioyhtiö. Vuodesta 1997 SVT:n, kuten myös kaikki muut julkisen palvelun radio- ja televisioyhtiöt, on omistanut säätiö. (20) SVT:lle julkisen palvelun televisioyhtiön ominaisuudessa kuuluvia velvollisuuksia säännellään analogisia ja digitaalisia lähetyksiä koskevilla toimiluvilla, jotka SVT:lle myöntää hallitus. SVT:n julkisen palvelun kanavien on tavoitettava 99,8 prosenttia Ruotsin väestöstä, ja SVT:n on lähetettävä ohjelmat maanpäällisen verkon kautta sen koko laajuudessa. (21) Vaatimus, jonka mukaan lähetysten on tavoitettava 99,8 prosenttia väestöstä, tarkoittaa, että siihen asti kun digitaalinen maanpäällinen lähetysjärjestelmä on saatu täysin valmiiksi, SVT:n on lähetettävä ohjelmat samalla myös analogisen maanpäällisen verkon kautta. Toistaiseksi SVT ostaa kaikki maanpäällisiin lähetyksiin liittyvät palvelut Teracomilta. (22)
(33)

Tuensaaja esittää näkemyksenään myös, että investoinnit liittyvät pelkästään nykyisiin laitoksiin. Varsinkaan investointi laiturin pidentämiseen, jonka tarkoituksena on pystyä varustamaan molemmat laivat suoraan laiturilta, ei ole uuden laitoksen rakentamista. Telakalla on jo nyt käytössään kaksi rinnakkain sijaitsevaa laituripaikkaa laivojen varustelua varten. Tuensaaja painottaa sitä, että rinnakkainen laituripaikka merkitsee tavanomaista suurempaa turvallisuusriskiä, ja sen vuoksi merivoimat kieltäytyy myöntämästä urakoita Rolandwerftille. Suunnitellun investoinnin tarkoituksena on uudistaa nykyinen laituri sen tuottavuuden parantamiseksi. Tuensaaja esittää tietoja siitä, kuinka monta viikkoa vuodessa rinnakkaista laituripaikkaa on käytetty ja miten sitä on tarkoitus käyttää tulevaisuudessa.
(134)

Yhteisöjen tuomioistuin on muistuttanut, että kun tukitoimenpide, jonka rahoitustapa on sen oleellinen osa, on pantu täytäntöön ilmoitusvelvollisuutta noudattamatta, kansallisten tuomioistuinten on periaatteessa määrättävä nimenomaan kyseisen tuen rahoittamiseksi perittyjen verojen tai maksujen takaisinmaksusta. Lisäksi se on muistuttanut, että kansallisten tuomioistuinten tehtävänä on turvata oikeussubjektien oikeudet, kun kansalliset viranomaiset rikkovat perustamissopimuksen 88 artiklan 3 kohdan viimeisessä virkkeessä tarkoitettua tukien täytäntöönpanon kieltoa, jolla on välitön oikeusvaikutus. Todettuaan tällaisen rikkomisen, johon oikeussubjektit voivat vedota, kansallisten tuomioistuinten on toteutettava kansallisen lainsäädäntönsä mukaiset tarpeelliset toimet, jotka koskevat niin kyseisten tukitoimenpiteiden täytäntöönpanosäädösten lainvoimaisuutta kuin myönnetyn rahoitustuen takaisin perintää (26).
(6)

Euroopan perustuslakituomioistuinten konferenssi (Conference of the European Constitutional Courts) ja Euroopan unionin korkeimpien hallinto-oikeuksien ja ylimpien hallintotuomioistuinten yhdistys (Association of the Council of States and Supreme Administrative Jurisdictions of the European Union) edistävät erityisesti asiaa koskevia tietokantoja ylläpitämällä näkemysten ja kokemusten vaihtoa asioissa, jotka koskevat niiden jäsentuomioistuinten oikeuskäytäntöä, järjestäytymistä ja toimintaa niiden käyttäessä tuomiovaltaa ja toimiessa neuvonantajina yhteisön oikeuteen liittyvissä asioissa. Olisi oltava mahdollista tarjota yhteisrahoitusta mainitun konferenssin ja yhdistyksen toimille edellyttäen, että menot aiheutuvat yleistä eurooppalaista etua koskevaan tavoitteeseen pyrkimisestä. Tällainen yhteisrahoitus ei kuitenkaan saisi tarkoittaa sitä, että jokin tuleva ohjelma kattaisi tällaiset verkostot, eikä se saisi estää muita eurooppalaisia verkostoja saamasta tukea toimilleen tämän päätöksen mukaisesti.
(2)

Neuvoston päätöksen 94/375/EY nojalla komission edustama yhteisö on merkinnyt 600 rahaston osaketta, joiden nimellisarvo on 600 miljoonaa euroa, josta on maksettu 120 miljoonaa euroa.
(1)

Asetuksen (ETY) N:o 729/70 5 artiklassa, asetuksen (EY) N:o 1258/1999 7 artiklassa sekä neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95 (3) 8 artiklan 1 ja 2 kohdassa säädetään, että komissio tekee tarvittavat tarkastukset, antaa jäsenvaltioille tiedoksi tarkastustensa tulokset, ottaa huomioon jäsenvaltioiden huomautukset, aloittaa kahdenväliset keskustelut sopimukseen pääsemiseksi kyseisten jäsenvaltioiden kanssa ja antaa niille muodollisesti päätelmänsä tiedoksi.
i)

Komissio katsoo, että jalostajien kartellille (myös Deltafinalle) annettavia sakkoja olisi alennettava huomattavasti kunkin asianosaisen laittomaan toimintaan osallistumisen ja markkina-aseman mukaan. Komissio ottaa tämän huomioon ja toteaa, että Deltafinalle olisi annettava suurin sakon perusmäärä, koska sen markkina-asema on huomattava, kuten kohdassa 8 esitetään. Espanjalaisten jalostajien voidaan laajasti arvioiden katsoa osallistuneen laittomaan toimintaan vastaavalla tavalla. Perusmäärissä olisi kuitenkin otettava huomioon kunkin jalostajan koko ja markkinaosuus. Noin 67 prosentin markkinaosuudellaan Espanjan raakatupakan ostomarkkinoilla Cetarsa on selkeästi johtava jalostaja Espanjassa. Sitä olisi käsiteltävä aivan omana ryhmänään, ja sille olisi määrättävä korkein sakon perusmäärä. Agroexpansiónilla ja WWTE:llä on kummallakin noin 15 prosentin markkinaosuus ja niille olisi määrättävä sama sakon perusmäärä. Taesille, joka on 1,6 prosentin markkinaosuudellaan jalostajista pienin, olisi määrättävä pienin perusmäärä. Koska Agroexpansión ja WWTE kuuluvat suuriin konserneihin, joille päätös on myös osoitettu, niiden sakkoihin sovelletaan kertoimia – Agroexpansiónille kerrointa 2 ja WWTE:lle 1,5 – riittävän pelotusvaikutuksen varmistamiseksi.
(1)

Direktiivin 2006/22/EY mukaan komissio laatii tulostettavan sähköisen lomakkeen, jota käytetään, kun kuljettaja on ollut sairaus- tai vuosilomalla tai ajanut toista ajoneuvoa, joka ei kuulu tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta 15 päivänä maaliskuuta 2006 annetun Euroopan parlamentin ja neuvoston asetuksen (EY) N:o 561/2006 (2) soveltamisalaan.
(2)

Komission asetuksissa (EY) N:o 1896/2002 (2) ja (EY) N:o 2032/2003 (3) säädetään direktiivin 16 artiklan 2 kohdassa tarkoitetun kymmenvuotisen työohjelman ensimmäisen ja toisen vaiheen täytäntöönpanoa koskevista yksityiskohtaisista säännöistä. Asetuksen (EY) N:o 2032/2003 4 artiklan 2 kohdassa vahvistetaan 1 päivä syyskuuta 2006 päivämääräksi, josta alkaen jäsenvaltioiden on peruutettava sellaisia yksilöityjä olemassa olevia tehoaineita sisältäviä biosidivalmisteita koskevat luvat, joista ei ole tehty hyväksyttyä ilmoitusta tai joista mikään jäsenvaltio ei ole ilmaissut olevansa kiinnostunut.
(8)

Komissiolle on ilmoitettu useista onnettomuuksista, joita on sattunut yli 3-vuotiaille lapsille tarkoitetuilla imukuppikärkisillä ammusleluilla. Vuonna 1997 9-vuotias ruotsalaislapsi kuoli tukehtumalla imeskeltyään imukuppikärkeä, jonka hän vahingossa vetäisi henkeensä. Yhdistyneessä kuningaskunnassa on sattunut kaksi muuta kuolemantapausta. Lisäksi komissiolle on ilmoitettu kahdeksasta Yhdysvalloissa sattuneesta kuolemantapauksesta. Tuoreempi tapaus on Espanjan viranomaisten elokuussa 2005 komissiolle ilmoittama 4-vuotiaan lapsen kuolema, jonka aiheutti jousesta ja imukuppinuolista muodostuva lelu.
(48)

Ranska muistuttaa lisäksi, että LNE:n vastuulle on annettu julkisen palvelun tehtäviin liittyviä toimintoja ja että LNE on kaupallinen julkinen laitos (EPIC), jonka on noudatettava erittelyperiaatetta, jota sovelletaan kaikkiin nimenomaan julkisen palvelun tarjoamista varten perustettuihin julkisiin laitoksiin. Ranska toteaa yhteisöjen tuomioistuimen oikeuskäytännön perusteella (11), että LNE:n julkisen palvelun tehtävät ovat yleisiin taloudellisiin tarkoituksiin liittyviä palvelutehtäviä ja LNE käyttää niiden hoitamiseksi varoja, joita se ei käyttäisi, jos se ottaisi huomioon pelkästään oman kaupallisen etunsa. Vuodet 2005–2008 kattavaan tavoitesuunnitelmaan sisältyvät tehtävät ovatkin epäilemättä luonteeltaan taloudellisia. Oikeuskäytännössä (12) korostetaan lisäksi yhtäältä, että yleisiin taloudellisiin tarkoituksiin liittyvää palvelua tuottaville yrityksille on pitänyt antaa tämä tehtävä julkisen vallan toteuttamalla toimella, jonka sisällön julkinen valta määrittelee täsmällisesti, ja toisaalta, että komissio voi asettaa kyseenalaiseksi sen, miten jäsenvaltio on määritellyt kyseiset palvelut, ainoastaan silloin kun on kyse ilmeisestä virheestä. Ranska katsoo, että EPIC-laitokset täyttävät lähtökohtaisesti edellä mainitut perusteet.
(50)

Mitä tulee Tšekin viranomaisten neljänteen toteamukseen, komissio toteaa, että INH-yhtiön ja valtion toimeksiantamien asiantuntija-arvioiden laatimisajankohtana vuoden 2004 ensimmäisellä neljänneksellä INH-yhtiön kokonaistuotto vuodelta 2003 ei ollut vielä tiedossa, mutta se voitiin arvioida ensimmäisten neljännesten lukujen perusteella, jotka olivat jo tiedossa. Vuoden 2003 nettotuottoarviot ovat molemmissa asiantuntija-arvioissa samaa suuruusluokkaa. Vuoden 2003 ennakoidun nettotuoton perusteella osakkeen hinta 550 Tšekin korunaa antaa tulokseksi P/E-luvun, joka on noin 1,5. (Tšekin viranomaisten ilmoittama P/E-luku 1,25 on laskettu efektiivisen tuoton perusteella, joka ei kyseisenä ajankohtana ollut tiedossa ja joka osoittautui kummankin asiantuntijan ennusteita paremmaksi, minkä vuoksi P/E-luku on pienempi.) Luku on hyvin alhainen. Markkinataloudessa toimiva sijoittaja arvioi yhtiön näin alhaiseen hintaan vain siinä tapauksessa, että sen odotukset yhtiön nettotuoton tulevasta kehityksestä ovat poikkeuksellisen negatiivisia. Komissio toteaa, että INH-yhtiön palkkaama asiantuntija itse asiassa piti vuoden 2003 nettotuottoa hyvin poikkeuksellisena ja ennakoi, että tuotto laskee seuraavina vuosina kahdella kolmanneksella. Toisin sanoen asiantuntija ennakoi, että vuotta 2003 seuraavina vuosina tuotto palaa lähes kokonaan vuoden 2002 tasolle (0,9 miljardia Tšekin korunaa), jolloin INH-yhtiö kärsi edelleen heikosta johdosta ja investointien puutteesta johtuen sen asemasta valtionyhtiönä. Asiantuntija ennakoi hidasta myynnin kasvua ja vähäisiä kustannusvähennyksiä. Komissio toteaa, että asiantuntija-arviossa ei tehdä selväksi, miksi LNM-yhtiö, jonka määräysvaltaan INH-yhtiö siirtyi vuoden 2003 alussa, ei voisi toteuttaa yhtiön rakenneuudistusta, vähentää toiminta- ja tuotantopanoskustannuksia ja kehittää kauppasuhteita ja katteellisempia tuotteita. Valtion palkkaaman asiantuntijan KPMG:n laskema hinta 1 250 Tšekin korunaa antaa sitä vastoin tulokseksi P/E-luvun välillä 3–3,5. Se sijoittuu finanssimarkkinoilla tuohon aikaan todettujen teräksentuottajien P/E-lukujen vaihteluvälin alarajalle. Tämä alhainen P/E-luku ilmentää varovaista ennustetta tuoton kehityksestä. KPMG ennustaakin tuoton laskevan (rajoitetusti) vuoden 2003 jälkeen. KPMG näin ollen – INH-yhtiön palkkaaman asiantuntijan tavoin – tunnustaa teräsmarkkinoiden suosiollisen tilanteen vuonna 2003 ja niiden kausiluonteen. KPMG kuitenkin myös ennakoi, että entisen valtionyhtiön rakenneuudistus jatkuu LNM-yhtiön määräysvallassa, sen integrointi suureen teräsryhmittymään tuo käyttöön halvempia tuotantopanosten lähteitä ja sen tuotantoa suunnataan kohti lisäarvollisempia tuotteita. Kaiken kaikkiaan komissio on samaa mieltä siitä, että markkinataloudessa toimiva sijoittaja olisi pitänyt 550 Tšekin korunan hintaa aliarvioituna ottaen huomioon, että se vastaa poikkeuksellisen alhaista P/E-lukua, jota on vaikea perustella, kun otetaan huomioon yhtiön taloudellisen tuloksen odotettu paraneminen, jota voidaan kohtuudella odottaa sen yksityistämisen jälkeen ja uuden yksityisen osakkeenomistajan käynnistämän investointi- ja rakenneuudistusohjelman tuloksena.
(5)

Direktiivin 91/414/ETY 11 artiklan 1 kohdassa säädetään, että jos jäsenvaltiolla on pätevä syy katsoa, että tuote, jonka se on hyväksynyt tai joka sen on hyväksyttävä 10 artiklan mukaisesti, aiheuttaa uhan ihmisten tai eläinten terveydelle tai ympäristölle, se voi väliaikaisesti rajoittaa kyseisen tuotteen käyttöä ja/tai myyntiä alueellaan tai kieltää sen. Sen on viipymättä ilmoitettava tästä komissiolle ja muille jäsenvaltioille ja esitettävä päätöksensä perustelut.